# data[].attributes.attachment_link.readable_text
El projecte "Cap a l'Europa Inclusiva" continua a partir del setembre amb més activitats previstes incloent les sessions de formació i els diàlegs amb diverses administracions en els propers mesos de tardor....

El passat dijous, dia 17 de novembre, l'equip de l'AHEAD (Associació d'Educadors en Drets Humans) es va desplaçar a l'Institut Ronda de Lleida per dur a terme un taller basat en l'exposició "Cicatrius Compartides"....

El pròxim dimecres 29 de novembre, amb motiu de la commemoració del 75è aniversari de la declaració dels Drets Humans, us convidem a participar al taller sobre Justícia eco-social i de gènere....

Durant el passat mes d'octubre, vam participar en una sessió formativa a Varna, Bulgària, centrada en la ludificació amb l'objectiu de desenvolupar el projecte GREM: Gamifying Holocaust Remembrance. En aquest context, vam compartir testimonis i experiències relacionades amb els règims totalitaris de diversos països europeus, concretament amb els grups participants d'Alemanya, Lituània, Bulgària i Hongria....

Dins del marc del projecte sobre 'cohesió social i inclusió mitjançant eines STEAM', el passat dimecres 8 de novembre, a la seu de la Fede.cat a Barcelona, vam participar en un taller enfocat en la intersecció de l'esport i les eines STEAM, destacant com poden ser aplicades de manera inclusiva per a persones migrades i refugiades....

Els pròxims dimecres 15, 22 i 29 de novembre, amb motiu de la commemoració del 75è aniversari de la declaració dels Drets Humans, us convidem a participar als tallers sobre Ciutadania per a la Justícia Global....

# data[].attributes.attachment_link.title
Ahead associació - Associació d'Educadors en Drets Humans

# data[].attributes.attachment_link.description
El projecte "Cap a l'Europa Inclusiva" continua a partir del setembre amb més activitats previstes incloent les sessions de formació i els diàlegs amb diverses administracions en els propers mesos de tardor.... El passat dijous, dia 17 de novembre, l'equip de l'AHEAD (Associació d'Educadors en Drets Humans) es va desplaçar a l'Institut Ronda de Lleida per dur a terme un taller basat en l'exposició "Cicatrius Compartides"....

# data[].attributes.attachment_link.title
14 activitats educatives pels Drets Humans - Fundesplai Món Escolar

# data[].attributes.attachment_link.description
El 10 de desembre és el Dia dels Drets Humans, drets que cal seguir reivindicant i educant cada dia per aconseguir un món més just, amb igualtat d’oportunitats i drets garantits per a totes les persones.

# data[].attributes.body
https://repositori.lecturafacil.net/es/node/388

# data[].attributes.attachment_link.readable_text
En col·laboració amb la Fundació Vicente Ferrer, des d'Una mà de contes et convidem a descobrir la Declaració Universal dels Drets Humans

I ho fem a través d'una selecció de contes de la nostra col·lecció relacionats amb alguns dels seus articles. Aquesta relació s'explica a l'apartat Contes que il·lustren valors. Contes i drets humans del web.

Amb la idea de difondre presencialment aquesta iniciativa, al llarg del mes de gener de 2016, Una mà de contes i la Fundació Vicente Ferrer duen a terme conjuntament tallers pilot en tres escoles de Barcelona: Vila Olímpica, Augusta i Patufet.

L'objectiu d'aquests tallers és que els nens i les nenes es familiaritzin amb la Declaració Universal dels Drets Humans. Per això se'ls proposa:

1. Una breu explicació sobre els Drets Humans i la Declaració Universal que els va recollir.
2. El visionat d'un conte del programa Una mà de contes, el contingut del qual estigui relacionat amb un dels articles de la Declaració.
3. Utilitzant l'aplicació del web del programa, fer un dibuix que il·lustri el contingut de cada article. Per realitzar aquestes dibuixos es proposen temes associats: retrats, paisatges, animals, una casa ... Aquests dibuixos s'incorporen a l'arxiu de participacions del web i també es destaquen a l'apartat citat sobre Contes i drets humans.

# data[].attributes.attachment_link.description
En col·laboració amb la Fundació Vicente Ferrer, des d'Una mà de contes et convidem a descobrir la Declaració Universal dels Drets Humans

# data[].attributes.attachment_link.readable_text
Considerant que el respecte a la dignitat inherent a tots els membres de la família humana i als drets iguals i inalienables de cadascun constitueix el fonament de la llibertat, de la justícia i de la pau del món;

Considerant que del desconeixement i menyspreu dels drets humans, n'han derivat actes de barbàrie que revolten la consciència de la humanitat, i que l'adveniment en el futur d'un món on les persones alliberades del terror i de la misèria tinguin dret a parlar i a creure lliurement ha esdevingut la més alta aspiració humana; Considerant cosa essencial de protegir els drets humans amb un règim de dret a fi que l'ésser humà no es vegi obligat al capdavall a rebel·lar-se contra la tirania i l'opressió;

Considerant que és també essencial de fomentar l'establiment de relacions amistoses entre les nacions;

Considerant que en la Carta de les Nacions Unides els pobles han proclamat llur fe en els drets fonamentals de l'ésser humà, en la dignitat i en la vàlua de la persona humana, en la igualtat de drets d'homes i dones, i que s'han demostrat disposats a afavorir el progrés social i a instaurar unes millors condicions de vida dins d'una més gran llibertat;

Considerant que els estats membres s'han compromès a assegurar, en cooperació amb l'Organització de les Nacions Unides, el respecte universal i efectiu dels drets humans, de les llibertats fonamentals;

Considerant que una concepció comuna d'aquests drets i d'aquestes llibertats és de la més gran importància amb vista al ple acompliment d'aquest compromís,

Proclama aquesta Declaració universal dels drets humans com l'ideal comú que tots els pobles i totes les nacions han d'assolir a fi que totes les persones i òrgans de la societat, tenint aquesta Declaració sempre present a l'esperit, s'esforcin a promoure el respecte d'aquests drets i d'aquestes llibertats mitjançant l'ensenyament i l'educació, i assegurar amb mesures progressives d'ordre nacional i internacional llur reconeixement i aplicació universals i efectius, tant per part dels estats membres com dels territoris que jurídicament en depenen.

Article 1

Tots els éssers humans neixen lliures i iguals en dignitat i en drets. Són dotats de raó i de consciència, i els cal mantenir-se entre ells amb esperit de fraternitat.

Article 2

Qualsevol persona pot prevaler-se de tots els drets i de totes les llibertats que aquesta declaració proclama, sense cap distinció de raça, de color, de sexe, de llengua, de religió, d'opinió política o d'altra mena, d'origen nacional o social, de fortuna, de naixement o de qualsevol altra classe. Hom no farà tampoc cap distinció fonamentada en l'estatus polític, administratiu i internacional del país o territori del qual depengui jurídicament la persona, tant si es tracta d'un país o territori independent, com si està sota la tutela, encara que no sigui autònom o que estigui sotmès a qualsevol limitació de sobirania.

Article 3

Tot individu té dret a la vida, a la llibertat i a la seguretat de la persona.

Article 4

Cap persona no està sotmesa a esclavitud o servatge; l'esclavitud i el tràfic d'esclaus són prohibits en totes llurs formes.

Article 5

Cap persona no serà sotmesa a tortura ni a penes o tractes cruels, inhumans o degradants.

Article 6

Tothom i en tot lloc té dret al reconeixement de la pròpia personalitat jurídica.

Article 7

Tothom és igual davant la llei i té dret d'obtenir-ne la mateixa protecció contra qualsevol discriminació que violi la present declaració contra tota provocació a una tal discriminació.

Article 8

Tota persona té dret a un recurs efectiu prop de les competents jurisdiccions nacionals, contra aquells actes que violin els drets fonamentals reconeguts per la constitució o la llei.

Article 9

Ningú no pot ser arrestat, detingut ni exiliat arbitràriament.

Article 10

Tota persona té dret, en règim d'igualtat, que la seva causa sigui portada equitativament i imparcialment en un tribunal independent i imparcial, el qual decidirà tant sobre els seus drets i les seves obligacions com sobre el fonament de tota acusació adreçada contra ella en matèria penal.

Article 12

Ningú no serà objecte d'intromissions arbitràries en la seva vida privada ni en la de la seva família, en el seu domicili ni en la seva correspondència, ni d'atemptats contra la seva fama o reputació. Tota persona té dret a la protecció de la llei contra aquestes intromissions o aquests atemptats.

Article 16

1. A partir de l'edat núbil, l'home i la dona, sense cap restricció per raó de raça, nacionalitat o religió, tenen dret a casar-se i a fundar una família. Ambdós tenen drets iguals al matrimoni, durant el matrimoni i en el moment de la seva dissolució.

2. El matrimoni només pot realitzar-se amb el consentiment lliure i ple dels futurs esposos.

3. La família és l'element natural i fonamental de la societat, i té dret a la protecció de la societat i de l'estat.

Article 18

Tota persona té dret a la llibertat de pensament, de consciència i de religió; aquest dret comporta la llibertat de canviar de religió o de convicció i la de manifestar-les individualment o en comú, en públic i en privat, mitjançant l'ensenyament, la predicació, el culte i l'acompliment de ritus.

Article 19

Tot individu té dret a la llibertat d'opinió i d'expressió; això comporta el dret a no ésser inquietat per causa de les opinions i el de cercar, rebre o difondre les informacions i les idees per qualsevol mitjà d'expressió i sense consideració de fronteres.

Article 21

1. Tothom té dret a prendre part en la direcció dels afers públics del seu país, sigui directament, sigui per mitjà de representants elegits lliurement.

2. Tota persona té dret a accedir a les funcions públiques del país en condicions d'igualtat.

3. La voluntat del poble és el fonament de l'autoritat dels poders públics; aquesta voluntat ha d'expressar-se mitjançant eleccions sinceres que cal celebrar periòdicament per sufragi universal igual i secret, o seguint qualsevol procediment equivalent que asseguri la llibertat del vot.

Article 22

Tota persona, com a membre de la societat, té dret a la seguretat social; té la facultat d'obtenir la satisfacció dels drets econòmics socials i culturals indispensables a la seva dignitat i al lliure desenvolupament de la seva personalitat, per l'esforç nacional i la cooperació internacional, segons l'organització i els recursos de cada país.

Article 23

1. Tota persona té dret al treball, a la lliure elecció del seu treball i a la protecció contra la desocupació.

2. Tothom té dret, sense cap discriminació, a igual salari per igual treball.

3. Tothom que treballa té dret a una remuneració equitativa i satisfactòria que asseguri per a ell i per a la seva família una existència conforme amb la dignitat humana, completada, si cal, amb els altres mitjans de protecció social.

4. Tota persona té dret, unint-se amb d'altres, a fundar sindicats i a afiliar-s'hi per a la defensa dels propis interessos.

Article 24

Tota persona té dret al descans i al lleure i, particularment, a una limitació raonable de la jornada de treball i a vacances periòdiques pagades.

Article 26

1. Tota persona té dret a l'educació. L'educació serà gratuïta, si més no, en el grau elemental i fonamental. L'ensenyament elemental és obligatori. Cal que l'ensenyament tècnic i professional sigui generalitzat, i que s'obri a tothom l'accés als estudis superiors amb plena igualtat per a tots amb atenció al mèrit de cadascú.

2. L'educació ha de tendir al ple desenvolupament de la personalitat humana i al reforçament del respecte dels Drets Humans i de les llibertats fonamentals. Ha d'afavorir la comprensió, la tolerància i l'amistat entre totes les nacions i tots els grups socials o religiosos, i la difusió de les activitats de les Nacions Unides per al manteniment de la pau.

3. El pare i la mare tenen, amb prioritat, dret a escollir la classe d'educació de llurs fills.

Article 28

Tota persona té dret que regni en el medi social i internacional un ordre que permeti d'assolir amb plena eficàcia els drets i les llibertats enunciats en aquesta declaració.

Article 29

1. Tota persona té dret a uns deures envers la comunitat en la qual, només, li és possible el lliure i ple desplegament de la personalitat.

2. En l'exercici dels drets i en el gaudi de les llibertats ningú no està sotmès sinó a les limitacions establertes en la llei, exclusivament en l'ordre a assegurar el reconeixement i el respecte dels drets i de les llibertats alienes, i a fi de satisfer les justes exigències de la moral, de l'ordre públic i del benestar general en una societat democràtica.

3. Aquests deures i aquestes llibertats mai no podran ésser exercits contra els fins i els principis de les Nacions Unides.

Article 30

Cap disposició d'aquesta declaració no pot ésser interpretada en el sentit que un estat, un grup o un individu tinguin dret a lliurar-se a una activitat o a cometre un acte encaminat a la destrucció dels drets i les llibertats que s'hi enuncien.

# data[].attributes.attachment_link.description
Activitats i visites al Parlament de Catalunya

# data[].attributes.body
https://www.amnistiacatalunya.org/edu/pdf/guia/guia.edu-2009web.pdf

# data[].attributes.attachment_link.readable_text
Feu propostes relacionades amb els casos i qüestions de drets humans en què Amnistia Internacional treballa

Des de la Xarxa d'Escoles i els grups escolars s'assumeix el compromís de treballar de manera puntual o continuada en la defensa i promoció dels drets humans. És per això que és important estar pendents i al cas de les qüestions sobre les quals es pot actuar:

Feu algunes o totes les propostes que Amnistia Internacional planteja per mitjà d'unitats docents o tallers.

Celebreu una data clau que respongui a les motivacions i interessos d'un tema específic per al grup (Dia Internacional dels Drets Humans, Dia Internacional dels Drets de les Dones...).

Sensibilitzeu i impliqueu altres estudiants i el professorat, o la comunitat educativa en el seu conjunt, sobre les campanyes específiques que Amnistia Internacional tira endavant.

Feu propostes que s'emmarquin en el treball de l'organització, que siguin atractives i dinàmiques.

Les cinc qüestions clau

En general,per dur a terme una activitat (taula rodona, exposició, revista per al centre...) és interessant tractar de respondre cinc preguntes fonamentals:

Recorda!

És important difondre qualsevol activitat que feu. Us recomanem que ho feu amb creativitat. En cas que no tingueu gaire temps per dissenyar, podeu utilitzar un model que hi ha a l'apartat de recursos addicionals.

I sobretot...

Obteniu més informació sobre les campanyes que emprendrà d'Amnistia Internacional. Podeu consultar la pàgina https://redescuelas.es.amnesty.org/ca/ o demanar informació al grup més proper a la vostra localitat al correu: equipo.educacion@es.amnesty.org.

Trieu quina de les propostes de mobilització fareu i penseu en les dates viables per iniciar-la.

Reuniu-vos, planifiqueu i repartiu tasques.

Demaneu suport a Amnistia Espanya, en cas que en necessiteu.

Escolliu el millor lloc per dur-la a terme (pati, teatre, aula, zona verda propera...).

Assegureu-vos d'entendre bé les regles i la finalitat de l'acció. Només si compreneu el que esteu fent sereu capaços de transmetre-ho fàcilment i de forma senzilla als que ho vegin.

Passeu-vos-ho bé, divertiu-vos. Els temes que toquem són durs, reals i preocupants, però el procés de posar l'acció en marxa i el moment de fer-la no cal que siguin avorrits.

Feu servir les plantilles de planificació que hi ha a l'apartat Recursos addicionals, que poden ser molt útils.

COMPTE! Després de qualsevol acció és important avaluar com ha anat l'activitat i l'impacte que ha tingut, així com les possibles coses a millorar. I recordeu celebrar el que heu aconseguit!

Activitats de més impacte

Aquí teniu unes quantes pistes per fer algunes de les activitats que altres grups com el vostre duen a terme per la seva visibilitat:

Com puc escriure una carta

Escriure cartes a les autoritats per exigir que actuïn sobre violacions de drets humans és una activitat que sovint proposa Amnistia Internacional, i que pot ajudar a canviar la situació de moltes persones. També podem escriure cartes de suport a persones que estan patint injustícies... I recordeu! és molt important que escrigueu la vostra preocupació d'una manera còmoda.

Comproveu si esteu posant l'activitat en marxa correctament:

La carta no és gaire llarga (com més llarga sigui, menys probable és que qui la rebi acabi de llegir-la); té entre dos i tres paràgrafs breus.

Té un to formal (és important si s'adreça a autoritats com fiscals, ministres, presidents...).

Té un element personal (l'autoritat ha de sentir que hi ha una persona real darrere de cada carta que rep).

Les idees i les peticions s'expressen clarament, el llenguatge és simple.

Expressa el que se sent en relació amb el cas o el tractament que la persona ha rebut.

Hi ha una o més sol·licituds clares perquè l'autoritat actuï.

Conté la citació d'alguna de les normes internacionals de drets humans.

La direcció de l'escola o del grup escolar s'ha inclòs a la capçalera.

Com puc posar en marxa un taller participatiu proposat per Amnistia Internacional

S'ha demostrat que en els processos d'aprenentatge, la participació activa facilita l'adquisició de coneixements, i per això us donem un seguit de pautes per incorporar un enfocament on les persones no siguin només objecte del procés, sinó subjectes actius que aporten experiències. D'aquesta manera s'enforteixen les seves capacitats i habilitats.

Tingueu en compte que:

Els grups són més que la suma d'individus, i per tant, cada grup té característiques diferents. La dinàmica d'un grup depèn de les seves característiques: la seva mida, el perfil dels assistents, la durada del taller, el lloc on s'imparteix...

Tingueu en compte com funciona el grup, el nivell de coneixement que té i la manera de recopilar i processar informació útil per a la presa de decisions.

Canvieu la idea que tenim de la persona formadora com a "experta" i penseu que tothom té alguna cosa per aportar sobre un tema. Converteix-te en facilitador: el teu objectiu principal és orientar el tema que s'està discutint.

Tingueu en compte el temps que voleu dedicar a cada part del taller i assegureu-vos de no quedar-vos sense temps per tractar els punts més importants.

Aclariu a les persones participants l'objectiu del taller o sessió, això els permet estar ubicades en el procés i participar-hi activament.

Genereu espais on la reflexió sigui possible, adapteu-vos al grup, a les seves necessitats i capacitats. Pots utilitzar eines participatives que afavoreixin aquests aspectes i consultar aquest manual per a més informació: www.youtube.com/watch.

Intercaleu nova informació amb experiències personals dels participants.

Resumiu i repreneu sempre el que s'ha après.

Permeteu que totes les persones que hi participen prenguin decisions sobre què volen aprendre, què els motiva, i en quins punts els interessa aprofundir.

Poseu en pràctica el que s'ha après al taller, perquè entenguin com es poden aplicar els conceptes a les qüestions que els interessen.

COMPTE! Les activitats participatives obtenen resultats millors respecte als objectius de l'educació en drets humans, però requereixen més preparació que una activitat "normal". Podeu trobar tallers ja preparats i diferenciats per temàtiques a la pàgina web de la Xarxa d'Escoles Amnistia Internacional.

Com puc organitzar una recollida de signatures per a Amnistia Internacional

La recollida de signatures és una eina que Amnistia Internacional utilitza per incidir en casos individuals. És una oportunitat per mobilitzar el conjunt de la societat civil i pressionar els governs i les institucions que incompleixen les seves obligacions en matèria de drets humans. Per dur-la a terme, el més efectiu és que feu algunes d'aquestes coses:

Poseu-vos en contacte amb el grup més proper d'Amnistia Internacional o escriviu a: redescuelas@es.amnesty.org, i us direm quines sol·licituds estan actives.

Aneu a la secció "Accions ràpides" de la web de la Xarxa d'Escoles. Aquí trobareu sol·licituds actives i les seves dates límit.
Informeu-vos sobre el cas o els casos pels quals fareu la recollida de signatures: el context, la situació, les vulneracions de drets humans comeses contra aquesta persona o col·lectiu. També heu de tenir clar a qui s'adreçaran les signatures obtingudes, i quines són les peticions relacionades amb els drets humans.

Parleu amb la direcció del centre perquè autoritzi la instal·lació d'una taula per a la recollida de signatures, pensant en els horaris en què es farà, dia i torns. També podeu parlar sobre les maneres com la direcció pot difondre l'activitat.

Trieu una bona ubicació perquè la taula sigui visible i penseu quin material necessitareu, i com ho fareu per aconseguir que la gent s'impliqui.

Distribuïu bé les tasques per evitar que una sola persona es faci càrrec de tota l'organització.

Anuncieu l'horari i la ubicació de la taula amb uns dies d'antelació a través d'anuncis en els taulers del centre, blog o xarxes socials, o d'un fullet, per animar la gent a participar.

Contacteu amb el grup més proper a la vostra localitat per enviar-los les signatures que heu obtingut.

Cada any té lloc la marató mundial de recollida de signatures sobre casos concrets en què s'ha produït alguna vulneració de drets. Se celebra al voltant del 10 de desembre, Dia Mundial dels Drets Humans. És una bona oportunitat per conscienciar i promoure la participació de la comunitat educativa en la defensa dels drets humans a tot el món (alumnat, personal docent i direcció, famílies, personal no docent...), però no és l'única i sempre es pot organitzar una recollida de signatures per un cas d'acció urgent o pel qual s'estigui fent una campanya.

# data[].attributes.attachment_link.description
Feu propostes relacionades amb els casos i qüestions de drets humans en què Amnistia Internacional treballa Des de la Xarxa d'Escoles i els grups escolars s'assumeix el compromís de treballar de manera puntual o continuada en la defensa i promoció dels drets humans.

# data[].attributes.headline
Recursos per treballar la defensa de la pau i els Drets humans als centres educatius

# data[].attributes.subject
Recursos per treballar la defensa de la pau i els Drets humans als centres educatius

# data[].attributes.attachment_link.readable_text
Amb motiu del Dia Escolar per la Pau i la No Violència, moltes escoles arreu de Catalunya organitzen diferents activitats i accions amb l'objectiu de promoure la pau, no només com l'absència de guerres, conèixer conceptes com no-violència i pau positiva, sensibilitzar sobre la defensa dels drets humans i aprofundir en la resolució dels conflictes de manera pacífica. Durant tota la setmana, el municipalisme català, de la mà dels seus centres escolars, organitzaran un munt d'esdeveniments entorn a aquesta temàtica que podreu consultar a la nostra agenda.

Des del Fons Català hem fet un petit recull de recursos que poden servir per tractar la resolució de conflictes, la defensa dels drets humans o les conseqüències d'una guerra i la importància de reivindicar la construcció de pau a tots els racons del planeta, avui Dia Escolar per la Pau i la No-Violència, però també tots els dies de l'any.

Dossiers d'activitats didàctiques de Ciutats Defensores dels Drets humans

El projecte Ciutats Defensores dels Drets Humans, a banda de convidar a defensors i defensores de drets humans dos cops l'any, també ofereix al professorat de secundària d'escoles i instituts un seguit d' activitats per treballar a l'aula diferents temes com el drets al medi ambient, el drets de les persones migrades o refugiades, el dret a la no discriminació o el dret de les dones i el col·lectiu LGBTIQ+, entre d'altres.

A la seva pàgina web podreu trobar els dossiers dividits per anys, amb una desena de propostes a cadascun d'ells.

Dossier per a escoles "Siguem Refugi"

Amb motiu del Dia Mundial de les Persones Refugiades (20 de juny) des del Fons Català es va impulsar una campanya conjunta amb una vintena d'ajuntaments sota el lema "Siguem refugi". Un dels materials de la campanya és un dossier adreçat a escoles i instituts amb un recull de recursos (llibres, pel·lícules, curts, contes, activitats, etc) per tractar el tema de les persones refugiades a les aules. Al dossier trobareu més d'una trentena de recursos per a totes les edats (des d'infant de 4 anys a joves i persones adultes).

Web Siguem Refugi

A banda del dossier per a centres educatius, a la web de la campanya "Siguem Refugi" podreu trobar informació inèdita sobre 17 camps formals i no formals de persones refugiades d'arreu del món, fruit d'entrevistes fetes amb activistes i entitats sobre terreny. A més, als 10 primers camps, també trobareu testimonis sonors de persones que viuen en aquests assentaments i que expliquen quin és el seu dia a dia, els problemes amb els quals es troben i els contextos dels que fugen.
Veure el llistat de camps de persones refugiades
Curt "Semillerant y lechugaman contra la amenaza sobre ruedas"

Curt realitzat per nens i nenes de Sant Cristóbal de las Casas (Mèxic) durant els mesos d'octubre i novembre, junt amb el col·lectiu el Semillero de la zona nord de la ciutat, una de les més afectades per les accions de motonetas i crim organitzat. Tot el procés d'elaboració del curt va estar gestionat pels propis nens i nenes de la comunitat, des de la redacció del guió a la preparació dels materials d'atrezzo i gravació de les imatges. Aquest taller forma part del projecte "Cinetiqueta, cinema als barris i cant de cendres" realitzat per La Garriga Societat Civil i Promedios Comunicación Comunitaria, amb el suport de l'Ajuntament de La Garriga.

El curt explica la problemàtica que es viu al barri i com el veïnat s'organitza per fer-hi front i demanen ajuda a "Lechugaman" i "Semillerants", que aconsegueixen guanyar al crim organitzat amb una batalla de ball.
Veure el curt sencer

Projecte referent: 3751 Cinetiqueta, Cinema Als Barris - El Fogón De La Palabra

Exposició Les altres dones del S. XXI

Exposició immersiva, de la Fundació Dr. Ivan Mañero i AMIC, que recull diferents fotografies de dones de Guinea Bissau que repassa les diferents etapes de la vida d'una dona al país. L'exposició va acompanyada d'uns àudios a través dels quals s'amplien les explicacions (s'hi pot accedir a través d'un codi QR). A més, a la seva pàgina web també podreu recórrer l'exposició de manera virtual, veure les fotografies i escoltar els àudios.

L'exposició pretén incrementar el compromís de la ciutadania en la defensa de la igualtat de gènere i promoure l'educació per la pau i la solidaritat, generant valors de justícia que contribueixin a la transformació social.

# data[].attributes.attachment_link.title
Recursos per treballar la defensa de la pau i els Drets humans als centres educatius | Fons Català de Cooperació al Desenvolupament

# data[].attributes.attachment_link.description
Amb motiu del Dia Escolar per la Pau i la No Violència, moltes escoles arreu de Catalunya organitzen diferents activitats i accions amb l'objectiu de promoure la pau, no només com l'absència de guerres, conèixer conceptes com no-violència i pau positiva, sensibilitzar sobre la defensa dels drets humans i aprofundir en la resolució dels conflictes de manera pacífica.

# data[].attributes.attachment_link.provider_name
XTEC - Xarxa Telemàtica Educativa de Catalunya

# data[].attributes.attachment_link.description
Accedeix a " Educació en valors socials i cívics"

# data[].attributes.headline
40 recursos per a l'educació en drets humans

# data[].attributes.subject
40 recursos per a l'educació en drets humans

# data[].attributes.body
https://www.amnistiacatalunya.org/edu/material/40/index.html